Arnold Vosloo
<s>Arnold Vosloo (Pretoria, JAR, 16. lipnja 1962.) je južnoafrički glumac poznat po ulogama svećenika Imhotepa u filmovima Mumija i Mumijin povratak, superheroja Darkmana te južnoafričkog plaćenika, pukovnika Coetzeea u filmu Krvavi dijamant.</s><s>U televizijskoj seriji 24 tumačio je bliskoistočnog terorista Habiba Marwana.</s>

<s>Biografija</s>

<s>Počeci 
Vosloo je rođen u Pretoriji te dolazi iz glumačke obitelji (Johan J. Daniel Vosloo i Johanna Petronella Vorster Vosloo).</s><s>Živio je u Despatchu a od braće je imao sestru Nadiu.</s><s>Arnoldov glumački talent je otkriven veoma rano, tokom školskih priredbi.</s><s>Nakon srednje škole i odsluženja vojnog roka (gdje je otpušten zbog zdravstvenih razloga upisao je studij drame na Pretoria Technikonu.</s>

<s>Karijera 
Arnold Vosloo je glumačku karijeru započeo u južnoafričkom kazalištu gdje je osvojio nekoliko Dalro nagrada zbog svojih izvedbi Don Juana, Hamleta i drugih te je ubrzo postao članom pretorijskog narodnog kazališta.</s><s>Glumio je u Torch Song Trilogy te je osvojio nagradu za glumu u TV showu Meisie van Suid-Wes (hrv. Djevojka s jugozapada Afrike).</s>

<s>Glumac je svoj prvi filmski nastup imao 1984. u filmu Boetie gaan Border toe (hrv. Mali brat ide do granice), komediji o pograničnom ratu.</s><s>Film je nagrađen Dalro nagradom.</s><s>Dolaskom u SAD, Vosloo najprije počinje glumiti u kazalištima Chicago Northlight Theatre i NY Circle In The Square Uptown gdje je nakratko glumio i sa Al Pacinom.</s>

<s>Svoj debi na američkom filmu imao je 1992. u filmu 1492: Conquest of Paradise.</s><s>Nakon što je Liam Neeson glumio Darkmana u prvom filmu, Vosloo je istoimenog filmskog junaka tumačio u drugomk i trećem nastavku.</s><s>U akcijskom filmu Teška meta kojeg je režirao John Woo tumačio je ulogu negativca zajedno sa Lanceom Hendriksenom i Jean-Claude Van Dammeom.</s><s>1999. pojavio se u naslovnoj ulozi filma Mumija (zajedno sa Brandonom Fraserom) kao i u nastavku iz 2001.</s><s>U oba filma tumačio je Imhotepa, vrhovnog egipatskog svećenika i glavnog antagonista.</s><s>Ulogu glavnog negativca Francoisa Molayja imao je u dječjoj komediji Agent Cody Banks.</s>

<s>Nakon što je 2004. objavljen treći film iz trilogije Mumija, Vosloo i Brandon Fraser su otvorili i promovirali tematske parkove inspirirane filmom koje je izgradio Universal Studio u Hollywoodu i floridskom Orlandu.</s>

<s>Uz svoju filmsku karijeru Arnold Vosloo je imao i gostujuće uloge u serijama kao što su Dnevnik crvene cipele, American Gothic, Nash Bridges, Charmed, Alias i NCIS.</s><s>U seriji Veritas: The Quest je tumačio jednu od glavnih uloga kao i u četvrtoj sezoni serije 24 glumeći terorističkog vođu Habiba Marwana.</s><s>Vosloo se pojavio i u tri epizode serije Chuck glumeći agenta Vincenta.</s><s>2004. glumac se vratio u domovinu gdje je snimio film Forgiveness o bivšem policajcu koji traži obitelj bivšeg aktiviste protiv apartheida kojeg je ubio.</s>

<s>Jedna od posljednjih većih filmskih uloga glumca bila je ona gdje je tumačio južnoafričkog plaćenika, pukovnika Coetzeea u filmu Krvavi dijamant iz 2006.</s><s>Arnold Vosloo je glumio zajedno sa Leonardom DiCapriom a film je sniman u JAR-u i Liberiji.</s>

<s>Od ostalih aktivnosti, Vosloo je dao glas glavnom junaku video-igre Boiling Point: Road to Hell koju je u ljeto 2005. izdao Atari.</s>

<s>Privatni život 
Arnold Vosloo je postao naturaliziranim američki državljaninom 1988. nakon što se oženio s glumicom Nancy Mulford s kojom je zajedno glumio.</s><s>Par se rastao tri godine kasnije.</s><s>16. listopada 1998. glumac se ponovno oženio s Olivijom Ahí, Amerikankom meksičkog podrijetla iz južne Kalifornije.</s><s>Glumac i njegova supruga su borci za životinjska prava i predstavnici IFAW-a, Međunarodnog fonda za dobrobit životinja.</s>

<s>Izvori</s>

<s>Vanjske poveznice 
 Profil glumca na IMDB.com
 Arnold Vosloo Tibute
Južnoafrički filmski glumci</s>

